**CRNA GORA**

**OPŠTINA NIKŠIĆ**

Sekretarijat za uređenje prostora i

zaštitu životne sredine

Broj: 07-350-sl

Nikšić, 09.12.2022.godine.

**Z A P I S N I K**

Sa javne tribine sačinjen dana 09.12.2022. godine sa početkom u 16 časova, u sali broj 1 Opštine Nikšić povodom izlaganja Nacrta Programa uređenja prostora Opštine Nikšić za 2023. godinu, u prisustvu predstavnika Sekretarijata za uređenje prostora i zaštitu životne sredine kao obrađivača nacrta Programa i prisutnost jedanaest građana.

Predstavnik Sekretarijata za uređenje prostora i zaštitu životne sredine, Sekretar Đorđije Manojlović, je upoznao prisutne da uređivanje predmetne oblasti proizilazi iz člana 244 Zakona o planiranju prostora i izgradnji objekata („Sl. List Crne Gore“ broj 64/17, 44/18, 63/18, 11/19, 82/20) kojim je navedeno da danom stupanja na snagu ovog zakona prestaje da važi Zakon o regularizaciji neformalnih objekata ("Službeni list CG", br. 56/16, 13/17 i 47/17) i Zakon o uređenju prostora i izgradnji objekata ("Službeni list CG", br. 51/08, 34/11, 35/13 i 33/14), osim odredbi čl. 7, 16, 63, 64, 65, 67, 67a i 162c koje će se primjenjivati do donošenja plana generalne regulacije Crne Gore. U članu 16 Zakona o uređenju prostora i izgradnji objekata („Službeni list Crne Gore”, br. 51/08, 34/11,35/13 i 33/14), propisano je da skupština lokalne samouprave donosi jednogodišnji program uređenja prostora koji obuhvata dinamiku uređenja prostora, izvore finansiranja, rokove uređenja, operativne mjere za sprovođenje planskog dokumenta, a naročito mjere za komunalno opremanje građevinskog zemljišta iz člana 65 ovog zakona, kao i druge mjere za sprovođenje politike uređenja prostora.

Prisutni građani su izložili svoje predloge i pitanja i to na sledeći način:

* ***Nebojša Gorašević****, uputio je pitanje koje se odnosi na rekonstrukciju ulice Živka Nikolića, i uputio pitanje da obzirom da je prenesena tema, iz koje godine se ista i prenosi.*
* Ispred Sekretarijata rečeno je da bi se sprovela rekonstrukcija pomenute ulice potrebno je završiti eksproprijaciju zemljišta, a kao planirana tema ista je pomenuta 2022.godine. Napomenuto je da će ova tema biti na skupštinskom zasjedanju pomenuta kao i odborničko pitanje.
* ***Nebojša Gorašević****, je takođe uputio pitanje koje se odnosi na Projekat poboljšavanja vodosnabdijevanja u Župi Nikšićkoj i iskazao interesovanje o kom konkretno dijelu Župe je riječ.*
* Ispred Sekretarijata rečeno je da bi se kako se radi o projektu koji se finansira iz Kapitalnog budžeta Vlade Crne Gore, za koje predlog daje Sekretarijat za investicije i projekte, pa da će nakon konsultacije sa njima biti dostavljena tražena informacija.
* ***Goran Damjanović****, ispred Crvenog krsta, uputio je pitanje koje se odnosi na izgradnju ulice za LIDL kružni tok kod HDL-a, i kazao da su u saznanju da zbog izgradnje ove saobraćajnice kao i prodajnog objekta LIDL-a će biti uklonjene prostorije Crvenog krsta. Kazao je da ih niko nije upoznao sa tom situacijom i pitao šta će se desiti sa objektima Crvenog krsta ukoiliko dodje do realizacije projekta.*
* Ispred Sekretarijata rečeno je da ukoliko dođe do potrebe rušenja predmetnih objekata bi bilo neophodno obezbjeditii novu, alternativnu lokaciju, i navedeno je da je projekta izgradnje ulice i objekta je u fazi pripreme, i da će kao zainteresovane stranke moći da uzmu učešće.
* ***Puniša Burić MZ Kočani****, ukazao je na potrebu rekonstrukcije ulica u Kočanima, osim Krupačke ulice potrebno izvršiti snaciju i rekonstrukciju ulica i Kočanska i Jezerska.*
* Ispred Sekretarijata je iskazana spremnost za predlaganje izrade projektne dokumentacije za druge dvije ulice, osim Krupačke, kako bi činile jedinstvenu cjelinu.
* ***Nebojša Kreijić,*** *MZ Humci, postavio je pitanje koje se odnosi na uređenje terena oko pet zgrada u Himcima.*
* Ispred Sekretarijata je iskazana spremnost za razmatranje pomenute inicijative i da će ukoliko se radi o zemljištu koje je vlasništvo TOSCELIK-a će biti razriješeno nakon kupovine fabrike i zemljišta, kao i da će se potražiti prostor kroz redovno investiciono održavanje.
* ***Barović Radoman,*** *MZ Rastoci, postavio je pitanje koje se odnosi na izgradnju dijela saobraćajnice koja je pristupna saobraćajnica njegovoj parceli na kojoj se nalazi objekat u Rastocima, za koji posjeduje građevinsku dozvolu.*
* Ispred Sekretarijata je rečeno da se u konkretnom slučaju moraju prvenstveno rješiti imovinsko pravni odnosi, pa onda ući u dalje radnje kada je u pitanju ova ulica.
* ***Mihailo Miljanić, građanin****, postavio je pitanje da li su mjesne zajednice bile kontaktirane kako bi iskazali svoje potrebe i zahtjeve, koji su od velikog značaja za izradu ovog Programa. Ukazao je i na problem neprisutnosti suobrađivača programa javnoj raspravi. Ukazao je i na veliki potencijal za razvoj Krupačkog jezera i postavljao pitanje kako će se rješiti problem plavljenja onovog parka na jezeru Krupac.*
* *Ukazano je i na potrebu zaštite uređenog kanala od brane jezera do hidrocentrale, koju je radila firma Bemax, kao i na potrebu preventivnog djelovanja kada su u pitanju divlje deponije.*
* Ispred Sekretarijata je iskazana spremnost za svaki vid podrške pogotvo kada je u pitanju aspekt zaštite životne sredine.
* *Postavljeno je i pitanje koje se odnosi na opštinsko zemljište koje se nalazi u centru MZ Kočani, da li je nekom dato na korišćenje, i iskazana je zainteresovanost za izgradnju višenamjenskog objekta sadržaja u svrhu funkcionisanja MZ i to: ambulanta, vrtić, posta i sl. Ukazao je na ogroman značaj koji ima savjet MZ.*
* *Ukazano je i na potrebu koordinisanog rada MZ i nadležnih Sekretarijata u smislu prijavljivana problema, organizovanja organa MZ, statuta, poslovnika i sl.*
* *Ukazao je i na potrebu razmatranja izrade Projekta rekonstrukcije lokalnog puta Velimlje-Crni kuk-Crkvice-Toljevina, u cilju rekonstrukcije i prekategorizacije u regionalni put. Saobraćajnicu Velimlje-Crni kuk-Crkvice-Toljevina, granica sa BIH, sada lokalni put, smatramo najznačajnijim putnim pravcem u ovom regionu, čija bi prekategorizacija, osnosno modernizacija, omogućila organizaciju autobuskog saobraćaja, na liniji Nikšić-Velimlje-Crni kuk-Crkvice-Bileća i obratno, intezivan tranzit –turistički saobraćaj iz pravca Srednje i Zapadne Evrope, Grahovu i dalje. Jadransko more, kao i enormno veću valorizaciju ukupnih potencijala ovog područja*.
* Ispred Sekretarijata je iskazana spremnost za razmatranje pomenute inicijative.
* **Aleksandar Mrvošević-MZ Centar**, postavio je pitanje koje se odnosi na rekonstrukciju ulice Živka Nikolića, da li će prema projektu biti umirujućeg inteziteta saobraćaja i da li je usvojen novi projekat.
* Ispred Sekretarijata je rečeno da je projekat u izradi.

Od strane nadležnog lica zainteresovana javnost je obavještena da će se inicijativa razmotrititi, zakazati sastanci u skladu sa gore navedenim predlagačima inicijativa, kao i da će se jedinica lokalne samouprave putem svojih službi potruditi da ojača saradnju sa predstavnicima mjesnih zajednica.

Javna tribina je završena u 14.00 časova

**SEKRETAR**

Zapisničar:

Gordana Vujović Đorđije Manojlović dipl.ing.